הכנסת השמונה-עשרה

הצעת חוק של חברי הכנסת		חיים אמסלם
					אברהם מיכאלי
					שאול מופז
					איתן כבל
					יואל חסון
					ציפי חוטובלי
					עתניאל שנלר
					אריה אלדד
					אברהים צרצור
					זבולון אורלב
					משה גפני
					מרינה סולודקין
					דוד אזולאי
					אברהם דיכטר
					אריה ביבי
					ישראל חסון
					זאב בילסקי
					מיכאל בן-ארי
					אחמד טיבי
					גדעון עזרא
					אילן גילאון
					אורית זוארץ
					דב חנין
					אורי אורבך
					נסים זאב
					יצחק  וקנין
					רוחמה אברהם-בלילא
					אורי מקלב
					שלמה מולה
					אורי  אריאל
					זאב בנימין בגין	
					פ/1523/18
הצעת חוק הביטוח הלאומי (תיקון – ערעור על החלטת הוועדה הרפואית לעררים), התשס"ט–2009
תיקון סעיף 123	1.	בחוק הביטוח הלאומי, התשנ"ה–1995 (להלן – החוק העיקרי), בסעיף 123, המילים "בשאלה משפטית בלבד" – יימחקו.	
תיקון סעיף 213	2.	בסעיף 213 לחוק העיקרי, המילים "בשאלה משפטית בלבד" – יימחקו.	
דברי הסבר
שוב ושוב נשמעות טענות על פעילות ועדות ערר של הביטוח לאומי השוללות מנכים את אחוזי הנכות ואת הזכאות לקצבת נכות. בתקשורת הוצגו מקרים בהם הרופא המומחה בתחומו בארץ קובע כי האדם בלתי כשיר ובלתי מסוגל לפעולות מסוימות, אולם ועדות רפואיות או וועדות ערר של הביטוח הלאומי מחליטות אחרת.
מהפרסומים עולה כי במקרים בהם ועדה רפואית של הביטוח הלאומי מאשרת אחוזי נכות - הביטוח הלאומי עצמו מערער ומעלה את התיק בפני וועדות הערר ההופכות את מה שהוחלט בוועדה הרפואית הראשונית.
החוק מותיר בידי וועדות פנימיות של הביטוח הלאומי להכריע במקרים של ערעור, ומאפשר לנכים לעמוד לפני בית משפט רק בעניינים הנוגעים לשאלות משפטיות. הפתרון לכאורה הוא מתן אפשרות לנכה מערער לשטוח את טענתו בפני סמכות חיצונית. 
הצעת חוק זו באה לאפשר לנכה שנדחה בוועדת ערר להציג את טענותיו בפני בית המשפט לענייני עבודה כסמכות חיצונית.
הצעת חוק זהה הונחה על שולחן הכנסת השבע–עשרה על ידי חבר הכנסת חיים אמסלם וקבוצת חברי כנסת (פ/17/3892).

---------------------------------
הוגשה ליו"ר הכנסת והסגנים
והונחה על שולחן הכנסת ביום
ו' באב התשס"ט – 27.7.09